Sag C-190/11

Daniela Mühlleitner

mod

Ahmad Yusufi og Wadat Yusufi

(anmodning om præjudiciel afgørelse indgivet af Oberster Gerichtshof)

»Retternes kompetence på det civil- og handelsretlige område — kompetence i sager om forbrugeraftaler — forordning (EF) nr. 44/2001 — artikel 15, stk. 1, litra c) — eventuel begrænsning af kompetencen angående aftaler vedrørende fjernsalg«

Sammendrag – Domstolens dom (Fjerde Afdeling) af 6. september 2012

Retligt samarbejde i civile sager – retternes kompetence og fuldbyrdelse af retsafgørelser på det civil- og handelsretlige område – forordning nr. 44/2001 – kompetence i sager om forbrugeraftaler – anvendelsesområdet for forordningens artikel 15, stk. 1, litra c) – Manglende begrænsning alene til forbrugeraftaler vedrørende fjernsalg

[Rådets forordning nr. 44/2001, art. 15, stk. 1, litra c)]

Artikel 15, stk. 1, litra c), i forordning nr. 44/2001 om retternes kompetence og om anerkendelse og fuldbyrdelse af retsafgørelser på det civil- og handelsretlige område skal fortolkes således, at den ikke forudsætter, at der er blevet indgået aftale vedrørende fjernsalg mellem forbrugeren og den erhvervsdrivende.

Anvendelsen af denne bestemmelse er for det første ikke udtrykkelig betinget af den omstændighed, at aftalerne, som er omfattet af bestemmelsens anvendelsesområde, er indgået som fjernsalg. For så vidt angår formålsfortolkningen af denne bestemmelse vil tilføjelsen af en betingelse knyttet til indgåelsen af forbrugeraftaler vedrørende fjernsalg for det andet gå imod det formål, som denne bestemmelse forfølger, bl.a. formålet om beskyttelsen af forbrugeren, der er den svage part i aftalen. Den afgørende betingelse, som anvendelsen af forordningens artikel 15, stk. 1, litra c), er underlagt, er for det tredje betingelsen vedrørende erhvervsmæssig virksomhed, som er rettet mod forbrugerbopælsstaten. I denne forbindelse udgør såvel fjernkontakt som reservationen af en vare eller en ydelse foretaget på afstand og, så meget desto mere, indgåelsen af en forbrugeraftale vedrørende fjernsalg tegn på aftalens tilknytning til en sådan virksomhed.

(jf. præmis 35, 42, 44 og 45 samt domskonkl.)

Sag C-190/11

Daniela Mühlleitner

mod

Ahmad Yusufi og Wadat Yusufi

(anmodning om præjudiciel afgørelse indgivet af Oberster Gerichtshof)

»Retternes kompetence på det civil- og handelsretlige område — kompetence i sager om forbrugeraftaler — forordning (EF) nr. 44/2001 — artikel 15, stk. 1, litra c) — eventuel begrænsning af kompetencen angående aftaler vedrørende fjernsalg«

Sammendrag – Domstolens dom (Fjerde Afdeling) af 6. september 2012

Retligt samarbejde i civile sager — retternes kompetence og fuldbyrdelse af retsafgørelser på det civil- og handelsretlige område — forordning nr. 44/2001 — kompetence i sager om forbrugeraftaler — anvendelsesområdet for forordningens artikel 15, stk. 1, litra c) — Manglende begrænsning alene til forbrugeraftaler vedrørende fjernsalg

[Rådets forordning nr. 44/2001, art. 15, stk. 1, litra c)]

Artikel 15, stk. 1, litra c), i forordning nr. 44/2001 om retternes kompetence og om anerkendelse og fuldbyrdelse af retsafgørelser på det civil- og handelsretlige område skal fortolkes således, at den ikke forudsætter, at der er blevet indgået aftale vedrørende fjernsalg mellem forbrugeren og den erhvervsdrivende.

Anvendelsen af denne bestemmelse er for det første ikke udtrykkelig betinget af den omstændighed, at aftalerne, som er omfattet af bestemmelsens anvendelsesområde, er indgået som fjernsalg. For så vidt angår formålsfortolkningen af denne bestemmelse vil tilføjelsen af en betingelse knyttet til indgåelsen af forbrugeraftaler vedrørende fjernsalg for det andet gå imod det formål, som denne bestemmelse forfølger, bl.a. formålet om beskyttelsen af forbrugeren, der er den svage part i aftalen. Den afgørende betingelse, som anvendelsen af forordningens artikel 15, stk. 1, litra c), er underlagt, er for det tredje betingelsen vedrørende erhvervsmæssig virksomhed, som er rettet mod forbrugerbopælsstaten. I denne forbindelse udgør såvel fjernkontakt som reservationen af en vare eller en ydelse foretaget på afstand og, så meget desto mere, indgåelsen af en forbrugeraftale vedrørende fjernsalg tegn på aftalens tilknytning til en sådan virksomhed.

(jf. præmis 35, 42, 44 og 45 samt domskonkl.)